(30 พ.ย.49) นายปิยสวัสดิ์ อัมระนันทน์ รัฐมนตรีว่าการกระทรวงพลังงาน เปิดเผยภายหลังเป็นประธานในพิธีเปิดหน่วยผลิตไบโอดีเซลจากน้ำมันพืชใช้แล้วของบริษัท บางจาก ปิโตรเลียม จำกัด (มหาชน) ว่า นโยบายรัฐบาลพร้อมจะส่งเสริมและสนับสนุนพลังงานทดแทนทั้งไบโอดีเซลและเอทานอลเนื่องจากมีวัตถุประสงค์เพื่อรักษาสิ่งแวดล้อมและส่งเสริมเกษตรกรไทยมีรายได้เพิ่มขึ้น  ดังนั้น รัฐบาลจึงไม่มีนโยบายที่จะส่งเสริมการนำเข้ารวมไปถึงการส่งเสริมปลูกปาล์มน้ำมันในต่างประเทศ ส่วนเป้าหมายที่เดิมได้ตั้งเป้าว่าจะผลิตไบโอดีเซลให้ได้ 8.5ล้านลิตรต่อวัน ภายในปี 2555 จะต้องกลับมาพิจารณาอีกครั้งว่าพื้นที่ปลูกปาล์มน้ำมันดิบของไทยมีเพียงพอหรือไม่ หากมีไม่เพียงพอ ก็อาจจะมีการปรับเป้าใหม่  นอกจากนี้ นายปิยสวัสดิ์ กล่าวอีกว่า โครงการผลิต ไบโอดีเซลจากน้ำมันพืชใช้แล้วเป็นโครงการที่ดี โดยเร็วๆนี้ กระทรวงพลังงานเตรียมหารือร่วมกับกระทรวงสาธารณสุข เพื่อกำหนดมาตรฐานในการผลิตให้เกิดขึ้นอย่างเป็นรูปธรรม ซึ่งคาดว่าใน 1 ปี จะสามารถผลิตได้ 18 ล้านลิตร เท่ากับร้อยละ20 ของน้ำมันพืชที่ใช้แล้วทั้งประเทศ
นายปิยสวัสดิ์ อัมระนันทน์ นายปิยสวัสดิ์